Babelscape/SREDFM huggingface dataset:
Αντόνιο Τοβάρ

Ο Αντόνιο Τοβάρ (Antonio Tovar Llorente, Βαγιαδολίδ 1911 - Μαδρίτη 1985) ήταν Ισπανός φιλόλογος, γλωσσολόγος και ιστορικός. Θεωρείται ένας από τους σημαντικότερους ακαδημαϊκούς και από τους λίγους που προώθησε τη φιλολογική και γλωσσολογική έρευνα κατά τη δικτατορία του στρατηγού Φράνκο, ασχολούμενος τόσο με την κλασική, ισπανική, καταλανική και βασκική φιλολογία και τις γλώσσες της Ιβηρικής όσο και με τις ιθαγενείς γλώσσες της Αμερικής. Υπήρξε μέλος της Βασιλικής Ισπανικής Ακαδημίας.
Αλέξανδρος Πετσάλης

Ο Αλέξανδρος Πετσάλης (1839 - 31 Ιανουαρίου 1899) ήταν Έλληνας πολιτικός.
Ηρόδικος ο Λεοντίνος

Ο Ηρόδικος ο Λεοντίνος ήταν αρχαίος Έλληνας γιατρός με καταγωγή από τους Λεοντίνους της Σικελίας που εξάσκησε το επάγγελμά του στην Αθήνα τον 5ο π.Χ. αιώνα. Πατέρας του ήταν ο Χαρμόνιος και αδελφός του ο φιλόσοφος Γοργίας και το όνομά του αναφέρεται από τον Πλάτωνα στους διαλόγους του . Σύμφωνα με κάποιους μελετητές θεωρείται δάσκαλος του Ιπποκράτη.
BioGRID

Η BioGRID (Biological General Repository for Interaction Datasets) είναι μια δημόσια βάση δεδομένων με ελεύθερη πρόσβαση, η οποία παρέχει πληροφορίες για γενετικές και πρωτεϊνικές αλληλεπιδράσεις για βασικούς οργανισμούς-μοντέλα και για τον άνθρωπο. Δημιουργήθηκε το 2003 από τους Mike Tyers, Bobby-Joe Breitkreutz και Chris Stark στο Lunenfeld-Tanenbaum Research Institute του Mount Sinai Hospital, με το όνομα GRID και στην πορεία εξελίχθηκε και μετονομάσθηκε σε BioGRID. Οι επισκέπτες της ιστοδελίδας μπορούν να αναζητήσουν ένα σύνολο πληροφοριών για την πρωτεΐνη ή τη δημοσίευση που τους ενδιαφέρει επιλέγοντας τον οργανισμό που επιθυμούν. Συνεργάζεται με βάσεις δεδομένων οργανισμών-μοντελων όπως οι Entrez-Gene, SGD, TAIR, FlyBase κ.α. Αποτελεί μέλος της Κοινοπραξίας Διεθνών Μοριακών Συναλλαγών (ΙΜΕx) και χρηματοδοτείται από τα BBSRC , NIH και CIHR.
Συμεών Χαραλαμπίδης

Ο Συμεών Χαραλαμπίδης, γνωστότερος και ως Σίμος Χαραλαμπίδης, (23 Οκτωβρίου 1933-) είναι Έλληνας διπλωματούχος πολιτικός μηχανικός, ο οποίος υπηρέτησε ως Δήμαρχος Κατερίνης από το 1975 έως το 1986. Κατά την περίοδο της χούντας ετέθη σε δυσμένεια από το καθεστώς και του απαγορεύτηκε η έξοδος από τη χώρα. Μετά τη Μεταπολίτευση εξελέγη ως ο πρώτος δήμαρχος Κατερίνης στις εκλογές του 1975 και ήταν ο μακροβιότερος στην ιστορία του εν λόγω δήμου, έχοντας επανεκλεγεί το 1978 και το 1982.
Αγουστίν Γκαρθία Κάλβο

Ο Αγουστίν Γκαρθία Κάλβο (Agustín García Calvo, Θαμόρα 1926 - 2012) ήταν Ισπανός διανοητής, φιλόσοφος, γλωσσολόγος, συγγραφέας και ακαδημαϊκός. Υπήρξε ένας από τους πιο πολυπράγμονες διανοητές της Ισπανίας του 20ού αιώνα με το έργο του να περιλαμβάνει ευρείς τομείς της κουλτούρας, από την πολιτική μέχρι τη γλωσσολογία και της αρχαία ελληνική γραμματεία.
Συζάν Πανετιέ

Η Συζάν Πανετιέ ("γαλλικά : Suzanne Pannetier") ήταν Γαλλίδα πρωταθλήτρια της αντισφαίρισης.

Πρωταθλήτρια Γαλλίας στο πρωτάθλημα αντισφαίρισης κλειστού χώρου, στο απλό το 1937, 1938 και το 1939. Στο Ρολάν Γκαρός ήταν νικήτρια στο διπλό μεικτό το 1944 με συμπαίκτη τον Αντουάν Ζεντιέν και δεύτερη το 1941 με συμπαίκτη τον Ρογέρ Ντεσουάρ. Είχε συμμετάσχει στα απλά γυναικών του Ρολάν Γκαρός και του Γουίμπλεντον.

Στο Εαρινό πρωτάθλημα αντισφαίρισης του Πανελλήνιου Γ.Σ. το 1948 ήταν δεύτερη στο μονό γυναικών και δεύτερη στο διπλό μεικτό με συμπαίκτη τον Λάζαρο Στάλιο.
Ζιλ ντε Κερμαντέκ

Ο Ζιλ ντε Κερμαντέκ ("γαλλικά : Gil Marc De Kermadec") (Παρίσι 1 Ιανουαρίου 1922 - 27 Μαΐου 2011) ήταν Γάλλος πρωταθλητής της αντισφαίρισης. Ανήκε στον Γαλλικό σύλλογο "Τένις κλαμπ ντε Παρί".

Μετά το τέλος της καριέρας του χρημάτισε τεχνικός σύμβουλος της Γαλλικής ομοσπονδίας αντισφαίρισης από το 1963 έως το 1976. Έγινε διαιτητής αντισφαίρισης αναγνωρισμένος από την Παγκόσμια ομοσπονδία για να σφυρίζει αγώνες των τουρνουά Γκραν σλαν. Είχε αγωνιστεί με την εθνική Γαλλίας σε συνάντηση με την Γερμανία το 1954. Το 2000 τιμήθηκε από την παγκόσμια ομοσπονδία αντισφαίρισης με το βραβείο "Golden Achievement Award ".

Είχε συμμετάσχει σε πολλά ανά τον κόσμο τουρνουά, στο Ρολάν Γκαρός και το Βελγικό πρωτάθλημα. Ήταν πρώτος στα τουρνουά :του Κογκάνκ το 1951 στο απλό, στο διεθνές πρωτάθλημα του Λιβάνου το 1952 στο απλό.

Δεύτερος ήταν στα τουρνουά : του Σααρμπρίγκεν το 1950 στο απλό, του Λε Μαν το 1950 στο απλό, του Στρασβούργου το 1950 στο απλό, του Σαίντ Ετιέν του 1954 στο απλό, στο διεθνές πρωτάθλημα του Λιβάνου το 1952 στο διπλό μεκτό με συμπαίκτρια την Νίνα Φαράχ, στο Πρωτάθλημα αντισφαίρισης Ανατολικής Μεσογείου το 1952 και στο διπλό αντρών με συμπαίκτη τον Βουαντίσουαβ Σκονέτσκι, του Κογκάνκ το 1955 στο απλό.
Τακούμα Σάτο

Ο Τακούμα Σάτο (γεν. στο Τόκιο στις 28 Ιανουαρίου του 1977) είναι Ιάπωνας οδηγός αγώνων και ο πρώτος Ασιάτης , ο οποίος κέρδισε το Ράλι Ιντιανάπολις 500 το 2017 και το 2020. 

Στη Φόρμουλα 1 βρέθηκε απ' το 2003 μέχρι το 2008. His efforts helped the team to finish second in the Constructors' Championship. Στο πρωτάθλημα του 2003 πήρε μέρος μόνο στον τελευταίο αγώνα ο οποίος ήταν το Γκραν Πρι της πατρίδας του 
όπου αντικατέστησε τον Καναδό οδηγό της BAR Honda Ζακ Βιλνέβ. Τον επόμενο χρόνο (2004) στους περισσότερους αγώνες εγκατέλειψε με πρόβλημα στον κινητήρα και το 2005 που ήταν η τελευταία του χρονιά στην BAR Honda εκείνος κι ο έτερος οδηγός της ομάδας Τζένσον Μπάτον δεν πήραν μέρος στα Γκραν Πρι Ισπανίας, Μονακό κι Ευρώπης λόγω τιμωρίας της ομάδας απ' τη FIA. Το 2006 πήγε στη νεοσύστατη ομάδα Super Aguri με την οποία όμως δε σημείωσε κανένα σημαντικό αποτέλεσμα. Η καριέρα του 
Σάτο στη Φόρμουλα 1 ως κανονικού οδηγού αγώνων έμελε να τελειώσει το 2008 επειδή η Super Aguri έλαβε μέρος μόνο στους 4 πρώτους αγώνες του πρωταθλήματος εκείνου και στη συνέχεια αποσύρθηκε οριστικά λόγω των πολύ σοβαρών οικονομικών προβλημάτων τα οποία αντιμετώπιζε.
Ντένι Χιουλμ

Ο Ντένι Χιουλμ(Μοτουέκα 18 Ιουνίου 1936 - Μπαθέρστ 4 Οκτωβρίου 1992) ήταν Νεοζηλανδός οδηγός αγώνων. Στη Φόρμουλα 1 εντάχθηκε το 1965
και παρέμεινε μέχρι το 1974. Ο 1ος αγώνας στον οποίο έλαβε μέρος ο Χιουλμ,
ήταν το Γκραν Πρι του Μονακό του 1965 κι ο τελευταίος το Γκραν Πρι των ΗΠΑ του 1974. Επίσης το 1967 κέρδισε το 1 και μοναδικό Παγκόσμιο Πρωτάθλημα στους οδηγούς.


Χιουλμ Ντένι
Δανιήλ της Σουηδίας

Ο Δανιήλ της Σουηδίας (Σουηδικά: "Daniel av Sverige", γεννημένος ως Όλοφ Δανιήλ Βέστλινγκ "Olof Daniel Westling", 15 Σεπτεμβρίου 1973) είναι ο σύζυγος της Διαδόχου Πριγκίπισσας Βικτώρια. Πριν από τον γάμο του, με την φυσική κληρονόμο του θρόνου, ήταν personal trainer και ιδιοκτήτης γυμναστηρίου, καθώς και ιδρυτής της εταιρείας "Balance Training" που έχει στην κατοχή του, τρία γυμναστήρια στο κέντρο της Στοκχόλμης. Το πλήρες όνομά του είναι Όλοφ Δανιήλ Βέστλινγκ Μπερναντότε όπως καταχωρήθηκε στην εθνική απογραφή της σουηδικής φορολογικής αρχής.
Το γαλάζιο βιβλίο

Το γαλάζιο βιβλίο είναι συλλογή 14 διηγημάτων του λογοτέχνη Στράτη Μυριβήλη, αφιερωμένη στην κόρη του Δροσούλα, που πρωτοκυκλοφόρησε τον Δεκέμβριο του 1939 από τις εκδόσεις «Πυρσός».

Η συλλογή περιλαμβάνει 14 διηγήματα, τα περισσότερα εκ των οποίων είχαν γραφτεί τα χρόνια 1934 και 1935 και πρωτοδημοσιευτηκαν στην εφημερίδα «Πρωία», στη στήλη «Το διήγημα της Κυριακής», την οποία κρατούσε ο συγγραφέας.

Το βιβλίο τιμήθηκε με το «Κρατικό Βραβείο Λογοτεχνίας» το 1940, όπως επίσης και με τον έπαινο και το χρηματικό έπαθλο των 5000 δρχ. από την Ακαδημία Αθηνών την ίδια χρονιά. (Ο Μυριβήλης σε ένα γράμμα του προς την Ακαδημία, την ευχαρίστησε μεν για την τιμητική διάκριση, δεν κράτησε όμως το χρηματικό έπαθλο, "...για να μην δολώσω αυτή την χαρά μου με το χρηματικό βραβείο. Παρακάλεσα να δώσουν αυτά τα λεφτά στους κλητήρες της Ακαδημίας ως μικρό φιλοδώρημα.").

Ο Πέτρος Χάρης με την ευκαιρία της πρώτης έκδοσης, στην κριτική του, γράφει και ότι "«...τα διηγήματα, όλα γραμμένα από γερό και επιδέξιο κοντύλι, σε περνούν από τις πιο διαφορετικές καταστάσεις, σου τις κάνουν όλες αισθητές, σε πηγαίνουν κοντά σε δυνατά αισθήματα, σε ανθρώπους που ξέρουν πόσο «η ζωή είναι μεγάλο καλό και πρώτο», σου χαρίζουν την ικανότητα να ακολουθήσεις τολμηρές λυρικές εξάρσεις, αλλά και σε γυρίζουν στη γη, σε χαρίζουν σε αυτήν, να την θαυμάσεις και να την χαρείς.
Το «Γαλάζιο βιβλίο» αντιπροσωπεύει προπόνηση σειράς ολόκληρης συγγραφέων: είναι η αρτιότερη επίδειξη του ελληνικού ρεαλισμού, μια μορφή τέχνης που άρχισε με τον Καρκαβίτσα και, πλουτισμένη από τον Μυριβήλη και την λυρική του διάθεση, έφτασε σε σελίδες που συγκροτούν λογοτεχνίες και συνιστούν πνευματική ζωή."

Η λογοτέχνης Σοφία Μαυροειδή – Παπαδάκη ξεχωρίζει το διήγημα "«Η κεροδοσιά»" σαν το δυνατότερο της συλλογής, και το "«Πρωτότοκο της Γης»" σαν το ποιητικότερο.
Στυλιανός Πανουργιάς

Ο Στυλιανός Πανουργιάς (1889 - 1975) ήταν Έλληνας πολιτικός και αξιωματικός του στρατού.
Σταν Ρόουλι

Ο Σταν Ρόουλι (11 Σεπτεμβρίου 1876 - 1 Απριλίου 1924) συμμετείχε στην Ολυμπιάδα του Παρισιού το 1900, εκεί όπου κέρδισε 3 χάλκινα μετάλλια.

Οι γονείς του πέθαναν το 1884, κι έτσι αυτός κι ο αδελφός του έζησαν με μια θεία στο Κρόιντον.

Ο Ρόουλι κέρδισε μετάλλια στο τρέξιμο στο σχολείο του και άρχισε τη σταδιοδρομία του με το Άσφιλντ Χάρριερς τον Απρίλιο του 1895, που αργότερα εντάχθηκε στο Σίδνεϊ Χάρριερς. Στα πρωταθλήματα της αποικίας τον Οκτώβριο ήταν 2ος στον αγώνα 100 γιαρντς, αλλά τον επόμενο χρόνο τον κέρδισε. Στο Αυστραλιανό πρωτάθλημα 1897 στο Σίδνεϊ κέρδισε τα 100 και τα 220 γιαρντς. Τον Μάρτιο του 1898 σε μια διακολληματική συνάντηση στην Ώκλαντ της Νέας Ζηλανδίας κέρδισε τα 100 και τα 250 γιάρντς σε 27.4 δευτερόλεπτα, και στο Σίδνεϊ τον Οκτώβριο έδωσε ένα Αυστραλασιακό ρεκόρ 12 δευτερολέπτων για 120 γιαρντς. Στο Μπρίσμπεϊν τον Νοέμβριο του 1899 ξανακέρδισε το Αυστραλασιακό ρεκόρ των 100 (που ισοδυναμεί με Αυστραλιακό ρεκόρ 9.9 δευτερόλεπτα) και των 220 γιαρντς (σε Αυστραλασιακό ρεκόρ των 22.2 δευτερολέπτων).

Η Ερασιτεχνική Αθλητική Ένωση της Αυστραλασίας αποφάσισε να μη στείλει ομάδα στους Θερινούς Ολυμπιακούς Αγώνες 1900, αλλά μια επιτροπή με επικεφαλής τον Ρίτσαρντ Κουμπς. Έτσι, έθεσε 100 λίρες (₤) επιτρέποντας τον Ρόουλι να συμμετέχει ιδιωτικά. Λαμβάνοντας πέντε μήνες άδεια από την εργασία, τον Ιούνιο έφτασε στο Λονδίνο, όπου στοn τελικό των 100 γιαρντς στο πρωτάθλημα ερασιτεχνικών αθλητικών σωματείων χτυπήθηκε από τους Αμερικανούς, επίσης στο δρόμο για το Παρίσι.

Τα χρήματα ήταν πολλά, αλλά η Αγγλική Ένωση πλήρωσε τα έξοδα του Ρόουλι στο Παρίσι, όπου στις 14 και 15 Ιουλίου βγήκε τρίτος στα αγωνίσματα των 60, 100 και 200 μέτρων και ήταν και στην νικητήρια Βρετανική ομάδα στα 5000 μέτρα. Τα μετάλλια δεν παρουσιάστηκαν: Ο Ρόουλι κέρδισε ένα ρολόι μεταφοράς, ένα γυναικείο πορτοφόλι και ένα αργυροειδές μαχαίρι από χαρτί.

Επιστρέφοντας στο Σίδνεϊ από το Λονδίνο στις 16 Οκτωβρίου, αποχώρησε από το σπριντ. Στις 12 Οκτωβρίου του 1903 στο Άσφιλντ παντρεύτηκε την Μπέσι Σκοτ με Αγγλικανικές τελετές. Την 1η Απριλίου 1924 απεβίωσε από χρόνια νεφρίτιδα στο σπίτι του στο Μάνλι.
Αντόνι Μαρία Μπαδία ι Μαργαρίτ

Ο Αντόνι Μαρία Μπαδία ι Μαργαρίτ (Antoni Maria Badia i Margarit, Βαρκελώνη, 1920 - 2014) ήταν Καταλανός φιλόλογος και γλωσσολόγος, μία από τις σημαντικότερες μορφές της καταλανικής φιλολογίας, γλωσσολογίας και των ρομανικών σπουδών του 20ού αιώνα.
Ντόβερ

Το Ντόβερ ( , ) είναι πόλη και πορθμείο στην κομητεία του Κεντ, στη Νοτιοανατολική Αγγλία. Βρίσκεται απέναντι από την Γαλλία στον πορθμό του Ντόβερ, το στενότερο σημείο της Μάγχης, και βρίσκεται νοτιοανατολικά του Καντέρμπερι, ανατολικά από την πρωτεύουσα της κομητείας του Κεντ, Μέιντστοουν και βορειοανατολικά στην ακτογραμμή από το Ντάντζενες και το Χάστινγκς. Η πόλη είναι το διοικητικό κέντρο της Επαρχίας Ντόβερ και έδρα της πορθμειακής γραμμής Ντόβερ-Καλαί μέσω του Λιμανιού του Ντόβερ. Τα τριγύρω υψώματα κιμωλίας είναι γνωστά ως Λευκά Υψώματα του Ντόβερ.

Η στρατηγική του θέση είναι έκδηλη στη ροή της ιστορίας: αρχαιολογικά ευρήματα που ανακαλύφθηκαν στην περιοχή δείχνουν πως η περιοχή ήταν πάντοτε σημείο ενδιαφέροντος ανθρώπων που εισερχόταν ή εξερχόταν από τη Βρετανία. Το όνομα της πόλης προέρχεται από την ονομασία του ποταμού που περνά διαμέσου της, του ποταμού Ντάουρ. Η πόλη κατοικείται από την Εποχή του Λίθου σύμφωνα με τα αρχαιολογικά ευρήματα, το Ντόβερ είναι μια από τις λίγες περιοχές στη Βρετανία – το Λονδίνο, το Εδιμβούργο, και η Κορνουάλη είναι οι υπόλοιπες – που έχουν παρεμφερή ονομασία στην Γαλλική γλώσσα, "Douvres".

Μέχρι και το 2007, όταν και έκλεισαν, υπήρχαν στρατιώνες στην πόλη. Αν και πολλές από τις πρώην πορθμειακές υπηρεσίες έχουν καταργηθεί, οι υπηρεσίες που σχετίζονται με το Λιμάνι του Ντόβερ απασχολούν μεγάλο μέρος του πληθησμού της πόλης, όπως και ο τουρισμός. Η προπτική ιδιωτικοποίησης και πώλησης του Λιμανιού του Ντόβερ για την απόκτηση εσόδων από την κυβέρνηση έλαβε ειρωνική τροπή λόγω της απόρριψης πιθανής πρότασης από την πόλη του Καλαί στην Γαλλία, μετά από τις αντιδράσεις που προκλήθηκαν στην πόλη και ανάγκασαν την κυβέρνηση να αποσύρει το λιμάνι από την διαδικασία πώλησης. Οι κάτοικοι της περιοχής συνασπίστηκαν ώστε να προτείνουν την αγορά του λιμανιού από την κοινότητα, με περισσότερους από 12.000 πολίτες να αγοράζουν μετοχές αξίας 10£.
Ράντεν Σάλεχ

μικρογραφία|Ο Ράντεν Σάλεχ περ. 1872
Ο Ράντεν Σάλεχ (αγγλικα: Raden Saleh Sjarif Boestaman, 1811 - 23 Απριλίου 1880) ήταν ένας πρωτοπόρος Ρομαντικός Ινδονήσιος ζωγράφος αραβο-ιουανικής καταγωγής. Θεωρήθηκε ως ο πρώτος «σύγχρονος» καλλιτέχνης από την Ινδονησία (τότε ολλανδικές ανατολικές Ινδίες), και οι πίνακές του αντιστοιχούσαν με τον ρομαντισμό του 19ου αιώνα που ήταν τότε δημοφιλής στην Ευρώπη. Εξέφρασε επίσης τις πολιτιστικές του ρίζες και εφευρετικότητα στο έργο του.
Όσκαρ της Σουηδίας

Ο Όσκαρ της Σουηδίας (Σουηδικά: "Oscar av Sverige", 2 Μαρτίου 2016) είναι το νεότερο παιδί της Διαδόχου Πριγκίπισσας Βικτώρια της Σουηδίας και του Πρίγκιπα Δανιήλ, Δούκα του Βέστεργκετλαντ. Είναι το τέταρτο εγγόνι και ο δεύτερος εγγονός του βασιλιά Καρόλου ΙΣΤ΄ Γουσταύου, και τρίτος στην γραμμή διαδοχής του σουηδικού θρόνου, μετά την μητέρα του και την αδελφή του Πριγκίπισσα Στέλλα.
Ζαν-Κλοντ Μολινάρι

Ο Ζαν-Κλοντ Μολινάρι ("γαλλικά : Jean-Claude Molinari"), γεννημένος στις 18 Αυγούστου 1931 στο Παρίσι, είναι Γάλλος αθλητής της αντισφαίρισης.

Διακρίθηκε ιδιαίτερα στο μεικτό διπλό με τον συμπαίκτη του Ζαν-Νοέλ Ζίλντα (Jean-Noël Grinda), έγινε επαγγελματίας στις αρχές του 1960 και συμμετείχε σε τουρνουά που προορίζονταν μόνο για τους επαγγελματίες. Με την Γαλλία είχε συμμετάσχει στα κύπελλα Ντέιβις του 1954, 1957, 1958, 1959, και 1960. Το 1961 στον πρώτο γύρο του Ρολάν Γκαρός, τραυματίστηκε σοβαρά στον αχίλειο τένοντα στον αγώνα με τον Φρεντ Στόλε.

Στο Πρωτάθλημα αντισφαίρισης Ανατολικής Μεσογείου και στο διπλό αντρών ήταν δεύτερος το 1953 με συμπαίκτη τον Πολ Ρεμί. Στο Γουίμπλεντον καλύτερη καταταξή του ήταν το 1959 στο απλό όπου έπαιξε στα προημιτελικά .
Χούλιο Κάρο Μπαρόχα

Ο Χούλιο Κάρο Μπαρόχα (Julio Caro Baroja, Μαδρίτη, 1914 - Μπέρα δε Μπιδασόα, Ναβάρα, 1995) ήταν Ισπανός ανθρωπολόγος, γλωσσολόγος, ιστορικός και λαογράφος. Ανιψιός του συγγραφέα Πίο Μπαρόχα υπήρξε ένας από τους σημαντικότερους μελετητές των παραπάνω επιστημών κατά το δεύτερο μισό του 20ού αιώνα στην Ισπανία και μέλος της Βασιλικής Ισπανικής Ακαδημίας και της Βασιλικής Ακαδημίας της Ιστορίας.
Ρομπέρ Αμπντεσαλάμ

Ο Ρομπέρ Αμπντεσαλάμ ("γαλλικά : Robert Abdesselam") (Ελ Μπιάρ 27 Ιανουαρίου 1920 - Παρίσι 6 Ιουλίου 2006) είναι Αλγερινής καταγωγής Γάλλος πρωταθλητής της αντισφαίρισης, πολιτικός και νομικός. Διετέλεσε αντιπρόεδρος της Γαλλικής Ομοσπονδίας Τένις 1968-1974 και της Διεθνούς Ομοσπονδίας Τένις 1975-1976 και έπαιξε σημαντικό ρόλο κατά τον χρόνο της συγχώνευσης επαγγελματίες και ερασιτέχνες κυκλώματα.
Μάριο Αντρέτι

Ο Μάριο Αντρέτι (γεν. στη Μοντόνα της Ιταλίας στις 28 Φεβρουαρίου του 1940) είναι γεννημένος Ιταλός Αμερικανός πρώην οδηγός αγώνων. Στη Φόρμουλα 1 αγωνίστηκε απ' το 1968 μέχρι το 1972, το 1973 έμεινε εκτός και επανήλθε το 1974. Αυτή η 2η θητεία του στο σπορ κράτησε μέχρι και το 1982 και τότε αποσύρθηκε οριστικά. Κατά αυτή τη 2η θητεία του μια και μόνη φορά αναδείχθηκε Παγκόσμιος Πρωταθλητής. Αυτή ήταν το 1978.


Αντρέτι Μάριο
Import/Export

Το Import/Export είναι μία αυστριακή δραματική ταινία του 2007, σε σκηνοθεσία και παραγωγή Ούλριχ Σέιντι. Το σενάριο γράφτηκε από τον σκηνοθέτη, σε συνεργασία με την Βερόνικα Φρανς. Πρωταγωνιστούν οι Εκατερύνα Φρανκ και ο Πολ Χόφμαν. Η πλοκή της ταινίας επικεντρώνεται σε μία Ουκρανή νοσοκόμα, η οποία ψάχνει μία καλύτερη τύχη στη Δύση, για τους ίδιους λόγους θα μεταναστεύσει ένα Αυστριακός μπράβος, αλλά στην Ανατολή.

Τα γυρίσματα της ταινίας κράτησαν 2 χρόνια (2005-2007), και έλαβαν χώρα στη Σλοβεκία, στην Τσεχία, στη Ρουμανία και στη Βιέννη. Η ταινία κυκλοφόρησε στις 9 Νοεμβρίου του 2007. Την ίδια χρονιά υπήρξε υποψήφια για Χρυσό Φοίνικα, στο Φεστιβάλ Καννών, κερδίζοντας τελικά το "Grand Prix - Golden Apricot", στο Διεθνές φεστιβάλ κινηματογράφου του Γερεβάν.
Ρενάρ

Ο Ρενάρ (Γαλλικά: "Renart"· Αγγλικά: "Reynard"· Ολλανδικά: "Reinaert"· Γερμανικά: "Reineke" ή "Reinicke"· Λατινικά: "Renartus") είναι ο κύριος χαρακτήρας σε έναν λογοτεχνικό κύκλο ολλανδικών, αγγλικών, γαλλικών και γερμανικών αλληγορικών μύθων. Αυτές οι ιστορίες ασχολούνται σε μεγάλο βαθμό με τον Ρενάρ, μια φιγούρα μιας κατεργάρικης ανθρωπόμορφης κόκκινης αλεπούς. Οι περιπέτειές του συνήθως τον εμπλέκουν στο να εξαπατά άλλα ανθρωπόμορφα ζώα προς όφελός του ή να προσπαθεί να αποφύγει αντίποινα από αυτά. Ο βασικός του εχθρός και θύμα του σε όλον τον κύκλο είναι ο θείος του, ο λύκος Ίσενγκριμ (Isengrim ή Ysengrim). Ενώ ο χαρακτήρας του Ρενάρ εμφανίζεται σε μεταγενέστερα έργα, οι κεντρικές ιστορίες γράφτηκαν κατά τη διάρκεια του Μεσαίωνα από πολλούς συγγραφείς, και συχνά θεωρούνται ως παρωδίες μεσαιωνικής λογοτεχνίας.
Σοφία του Μινσκ

Η Σοφία του Μινσκ ή Σοφία του Πολότσκ ή Σοφία Βλαδιμήροβνα (δαν. "Sofia af Minsk", 1140 - 5 Μαΐου 1198) ήταν βασιλική σύζυγος της Δανίας μέσω του γάμου της με τον βασιλιά Βάλντεμαρ Α΄ της Δανίας, ενώ αργότερα παντρεύτηκε τον Λουδοβίκο Γ', λαντγράβο της Θουριγγίας.
Eurovision Song Contest's Greatest Hits

Το Eurovision Song Contest's Greatest Hits (γνωστό και ως Eurovision's Greatest Hits) ήταν μια ζωντανή τηλεοπτική συναυλία που διοργανώθηκε από την Ευρωπαϊκή Ραδιοτηλεοπτική Ένωση (EBU) και γυρίστηκε από το BBC για να τιμήσει τα 60 χρόνια του Διαγωνισμού Τραγουδιού της Eurovision. Η συναυλία πραγματοποιήθηκε στις 31 Μαρτίου 2015 στο Eventim Apollo, στο Χάμερσμιθ του Λονδίνου. Εκτελεστικός παραγωγός ήταν ο Guy Freeman, ενώ σκηνοθέτης ο Geoff Posner, και οι δύο από τους οποίους κράτησαν την ίδια θέση που είχαν στη Eurovision 1998. Τη διεύθυνση παραγωγής είχε αναλάβει ο Simon Proctor, ενώ τη μουσική διεύθυνση, ο David Arch. Η πώληση των εισιτηρίων ξεκίνησε στις 6 Φεβρουαρίου 2015.

Ο Graham Norton και η Petra Mede παρουσίασαν το σόου, στο οποίο συμμετείχαν δεκαπέντε τραγούδια από δεκατρείς χώρες. Στην τηλεοπτική μετάδοση, ανάμεσα στο κάθε τραγούδι υπήρχαν βίντεο με αποσπάσματα από παλαιότερους διαγωνισμούς. Κατά τη διάρκεια του σόου, παρουσιάστηκε και η συμμετοχή του Ηνωμένου Βασιλείου στον Διαγωνισμό του 2015, χωρίς όμως, να περιληφθεί στη μετάδοση. Η χορευτική ομάδα "Riverdance" παρουσίασε το interval act που είχε παρουσιάσει και στη Eurovision 1994, ως μέρος των εορτασμών.

Αρκετές χώρες επιβεβαίωσαν ότι θα μεταδώσουν τη συναυλία με καθυστέρηση, σε ημερομηνίες οι οποίες θα ήταν βολικές για κάθε φορέα. Στις χώρες που μετέδωσαν τον διαγωνισμό περιλαμβάνεται και η Αυστραλία, η οποία συμμετείχε για πρώτη φορά στον διαγωνισμό, το 2015. Ο διοργανωτής φορέας, BBC, μετέδωσε το σόου στις 3 Απριλίου 2015, ενώ η ΝΕΡΙΤ στις 16 Μαΐου 2015. Ο ολλανδικός ραδιοτηλεοπτικός φορέας, AVROTROS, ήταν ο πρώτος που ανακοίνωσε πως δεν θα μεταδώσει την συναυλία. Στη συνέχεια, άλλες χώρες έκαναν το ίδιο, συμπεριλαμβανομένου του Λουξεμβούργου, από το οποίο συμμετείχε ένας καλλιτέχνης στη συναυλία.
Αγαθάγγελος Κωνσταντινίδης

Ο Αγαθάγγελος Κωνσταντινίδης - Μάγνης (κατά κόσμον Στυλιανός Κωνσταντινίδης, 27 Δεκεμβρίου 1864 - 16 Αυγούστου 1935) ήταν εκκλησιαστική μορφή των αρχών του 20ού αιώνα, που διετέλεσε Μητροπολίτης πολλών επαρχιών.
Αλέξανδρος της Σουηδίας

Ο Αλέξανδρος της Σουηδίας (Σουηδικά: "Alexander av Sverige", 19 Απριλίου 2016) είναι το πρώτο παιδί του Πρίγκιπα Κάρολου Φίλιππου, Δούκα του Βέρμλαντ και της Πριγκίπισσας Σοφίας, Δούκισσας του Βέρμλαντ. Είναι το πέμπτο εγγόνι και ο τρίτος εγγονός του Βασιλιά Καρόλου ΙΣΤ΄ Γουσταύου και της Βασίλισσας Σίλβιας, και πέμπτος στην γραμμή διαδοχής του σουηδικού θρόνου.
Oruchuban Ebichu

Το Oruchuban Ebichu (ιαπωνικά: おるちゅばんエビちゅ?, αγγλικά: "Ebichu Minds the House") είναι σειρά manga που γράφτηκε και σχεδιάστηκε από την Ρίσα Ίτο το 1990. Αρχικά εκδόθηκε στο περιοδικό "Weekly Gíga chan" από το 1991 έως το 2008 από την Futabasha Publishers.

Το 2018 ξεκίνησε να εκδίδεται μία σειρά sequel στο περιοδικό "Manga Action" με τίτλο "Oruchuban Ebichu Chu~."
Κώστας Χρυσόγονος

Ο Κώστας Χρυσόγονος είναι Έλληνας συνταγματολόγος και πρώην ευρωβουλευτής, εκλεγείς το 2014 με τον ΣΥΡΙΖΑ.
Τζιμ Κλαρκ

Ο Τζιμ Κλαρκ (πλήρες ονοματεπώνυμο Τζέιμς Κλαρκ Τζούνιορ) (Κλίμανι Φάιφ 4 Μαρτίου 1936 - Χοκενχάιμ 7 Απριλίου 1968) ήταν Βρετανός οδηγός αγώνων απ' τη Σκωτία. Το 1963 και το 1965 αναδείχθηκε Παγκόσμιος Πρωταθλητής στη Φόρμουλα 1. 
Η σταδιοδρομία του Κλαρκ ξεκίνησε σε ηλικία 20 ετών, ενώ το 1959 εντάχτηκε στο δυναμικό των πιλότων της εταιρείας Ford. Η πρώτη του συμμετοχή ήρθε οδηγώντας μία Ford Lotus στο 1960 και η καριέρα του διακόπηκε πολύ πρόωρα στις 7 Απριλίου του 1968, όταν έχασε τη ζωή του σε ατύχημα, καθώς απώλεσε λόγω μηχανικής βλάβης τον έλεγχο του οχήματός του, το οποίο εν-συνεχεία προσέκρουσε σε ένα δέντρο δίπλα στην πίστα με τον ίδιο να φονεύεται σχεδόν ακαριαία, από κρανιοεγκεφαλικές κακώσεις. Είχε πετύχει, συνολικά, 25 νίκες σε γκραν - πρι. Το 1965 έγινε ο πρώτος μη-Αμερικανός που κέρδιζε τον αγώνα 500 μιλίων στην Ινδιανάπολη των ΗΠΑ, σημειώνοντας ρεκόρ ταχύτητας (242 χλμ/ώρα).
Φιλίπ Βασέ

Ο Φιλίπ Βασέ (γαλλικά: "Philippe Washer") ήταν Βέλγος αθλητής της αντισφαίρισης. Αγωνίστηκε με το Βέλγιο στο Κύπελλο Ντέιβις αρκετές φορές από το 1946 έως το 1961.
Artillery

Οι Artillery είναι thrash metal συγκρότημα από τo Τάστρουπ της Δανίας, το οποίο υπήρξε ένας από τους πρωτοπόρους της ευρωπαϊκής σκηνής του είδους. Δημιουργήθηκαν το 1982 και μέχρι το 1992 κυκλοφόρησαν τρία άλμπουμ, πριν διαλυθούν, για να επανενωθούν για δύο χρόνια στα τέλη της δεκαετίας του '90 και από το 2007 και έπειτα.
Βασίλειο του Αξούμ

Το Βασίλειο του Αξούμ ή της Αξώμης, επίσης γνωστό ως η Αξουμιτική Αυτοκρατορία, ήταν εμπορικό έθνος των Αβυσσυνίων που περιλάμβανε εδάφη στη σημερινή περιοχή της Ερυθραίας, στη περιοχή Τιγκράι της Αιθιοπίας και στη Νουβική έρημο. Υπήρχε περίπου από το 100 μ.Χ. έως το 940 μ.Χ.

Αναπτυσσόταν από την πρωτοαξουμιτικη εποχή του σιδήρου, τον 4ο αιώνα π.Χ, για να εμφανιστεί στο προσκήνιο τον 1ο αιώνα μ.Χ.. Έγινε σημαντικός παράγοντας στην εμπορική διαδρομή μεταξύ της Ρωμαϊκής Αυτοκρατορίας και της Αρχαίας Ινδίας. Οι κυβερνήτες της Αξώμης διευκόλυναν το εμπόριο κόβοντας το δικό τους νόμισμα, το κράτος καθιέρωσε την ηγεμονία του επί του παρακμάζοντος Βασιλείου του Κους ενώ επενέβαινε τακτικά στα ζητήματα των βασιλείων στην Αραβική Χερσόνησο, επεκτείνοντας τελικά την κυριαρχία του στην περιοχή με την κατάκτηση του βασιλιά των Χιμιαριτών. Ο Πέρσης προφήτης Μάνης θεωρούσε την Αξούμ ως μία από τις τέσσερις μεγάλες δυνάμεις της εποχής του, παράλληλα με την Περσία, τη Ρώμη και την Κίνα.

Η αρχαία πρωτεύουσα, που ονομάζεται επίσης Αξούμ, ήταν στη βόρεια Αιθιοπία. Το Βασίλειο χρησιμοποίησε το όνομα "Αιθιοπία" ήδη από τον 4ο αιώνα. Η παράδοση ισχυρίζεται ότι ο Αξούμ είναι ο υποτιθέμενος τόπος ανάπαυσης της Κιβωτού της Διαθήκης και της υποτιθέμενης κατοικίας της βασίλισσας της Σαβά.
Golemata Voda

Το Golemata Voda (πρωτότυπος τίτλος: "Γолемата Вода", διεθνής τίτλος: The Great Water) είναι μία δραματική ταινία από την Βόρεια Μακεδονία, του 2004, σε σκηνοθεσία Ίβο Τράικοβ. Το σενάριο το έγραψε ο σκηνοθέτης σε συνεργασία με τον Ζίβκο Τσίνκο. Το σενάριο είναι βασισμένο σε παιδικό βιβλίο του τελευταίου. Πρωταγωνιστούν οι Σάσο Κεκενόβσκι και Μάγια Σταμκοβσκα. Η πλοκή αναφέρεται στον αντίκτυπο της σταλινικής Γιουγκοσλαβίας στα παιδικά χρόνια των ηρώων.

Η ταινία κυκλοφόρησε στις 30 Απριλίου του 2004 και απέσπασε ως επί το πλείστον θετικές κριτικές. Στο Rotten Tomatoes έχει 71% βαθμολογία σε 21 κριτικές, ενώ στο Metacritic, έχει σκορ 62 σε 15 κριτικές. Η ταινία έλαβε το "Grand Prize" στο Φεστιβάλ Κινηματογράφου της Βαλένθια, ενώ ήταν και η υποψήφια ταινία από την πΓΔΜ, ώστε να εισαχθεί στην 77η τελετή Όσκαρ, στην κατηγορία Καλύτερη Ξενόγλωσση Ταινία, όμως τελικά δεν προκρίθηκε.
Σάξων ο Γραμματικός

Ο Σάξων ο Γραμματικός ή Σάξων ο Υψηλός (γενν. Σγιέλαν, μετά το 1150 – περί το 1220) ήταν ο κορυφαίος Δανός ιστορικός, θεολόγος και συγγραφέας του Μεσαίωνα. Ήταν κληρικός υπό τις υπηρεσίες του Αμπσαλόν, αρχιεπισκόπου του Λάντ του κυρίου συμβούλου των βασιλέων της Δανίας Βάλντεμαρ Α΄, Κνούτου ΣΤ΄ και Βάλντεμαρ Β΄. Το μικρό του όνομα, το «Σάξων», ήταν συνηθισμένο στην μεσαιωνική Δανία, το Γραμματικός πιθανότατα έχει σχέση με την Λατινική του εκπαίδευση για τις πολλές γνώσεις του, ζούσε σε μια περίοδο δόξας του βασιλείου της Δανίας και μεγάλης του επέκτασης υπό την ηγεσία του αρχιεπισκόπου Αμπσαλόν και των τριών βασιλέων που υπηρέτησε.
Κνούτος Λαβάρντ

Ο Κνούτος Λαβάρντ (δανικά: "Knud Lavard", 12 Μαρτίου 1096 - 7 Ιανουαρίου 1131) ήταν Δανός πρίγκιπας από τον Οίκο του Έστριντσεν και ο πρώτος δούκας του Σλέσβιχ (1120 - 1131). Ήταν ο μοναδικός νόμιμος γιος του Έρικ Α΄ της Δανίας και της Βοεντίλ Θάργκοτσντάττερ. Μεγάλωσε στο περιβάλλον της οικογένειας των Ιβίντ οι οποίοι θα γίνουν αργότερα οι πιο φανατικοί υποστηρικτές του αλλά αδικήθηκε στην εκλογή του νέου βασιλιά (1104). Ο θείος του Νιλς της Δανίας τον τοποθέτησε στο Σλέσβιχ για να προστατέψει το βασίλειο από τις επιδρομές των Σλάβων (1115), τα επόμενα 15 χρόνια επήλθε ειρήνη στα σύνορα ο ίδιος πήρε τον τίτλο του δούκα του Σλέσβιχ και έγινε υποτελής του Γερμανού αυτοκράτορα. O Κνούτος Λαβάρντ ήταν το πρώτο μέλος του Οίκου των Έστριντσον που ασπάστηκε τα ιπποτικά ιδεώδη της μεσαιωνικής Γερμανίας με αποτέλεσμα να γίνει εξαιρετικά αγαπητός στον λαό της Δανίας και ο βασικός υποψήφιος για να διαδεχτεί τον θείο του στον θρόνο. Οι εχθροί του κινητοποιήθηκαν επειδή φοβήθηκαν την εύνοια που του είχε ο αυτοκράτορας Λοθάριος Β΄ Σούπλινμπουργκ ο οποίος τον είχε αναγνωρίσει βασιλιά των Σλάβων.
Ζακ Πετέν

Ο Ζακ Πετέν ("γαλλικά : Jacques Peten") (Αμβέρσα 8 Δεκεμβρίου 1912 - 1995) ήταν Βέλγος αθλητής της αντισφαίρισης και του αλπικού σκί.
Ιγνάτιος Καλλέργης

Ο Ιγνάτιος Καλλέργης (1892–1964) ήταν Αξιωματικός του Ελληνικού Στρατού. Έφτασε μέχρι το βαθμό του υποστράτηγου, συμμετέχοντας στους Βαλκανικούς Πολέμους, στην εκστρατεία στην Μεσημβρινή Ρωσία και στην Μικρασιατική εκστρατεία. Διαδραμάτισε σημαντικό ρόλο στα γεγονότα της Μέσης Ανατολής. Έλαβε μέρος σε εννέα κρίσιμες μάχες και τιμήθηκε με το σύνολο σχεδόν των παρασήμων ανδρείας. Παντρεύτηκε την Ελπίδα Καρίμαλη και απέκτησε δύο παιδιά, την Ελισάβετ και τον Κωνσταντίνο (Καθηγητή Ιατρικής του Αριστοτελείου Πανεπιστημίου Θεσσαλονίκης)
Ελεονώρα της Σουηδίας

Η Ελεονώρα της Σουηδίας (Σουηδικά: "Leonore av Sverige", 20 Φεβρουαρίου 2014) είναι το πρώτο παιδί της Πριγκίπισσας Μαγδαληνής, Δούκισσας του Χέλσινγκλαντ και του Γιέστρικλαντ και του Κρίστοφερ Ο'Νιλ. Είναι ένατη στην γραμμή διαδοχής του σουηδικού θρόνου, ενώ την στιγμή της γέννησής της ήταν πέμπτη.
Γουόρις Ντίρι

Η Γουόρις Ντίρι (γεννημένη το 1965) είναι μοντέλο, συγγραφέας, ηθοποιός και ακτιβίστρια. Για έξι χρόνια υπήρξε Ειδική Πρέσβειρα των Ηνωμένων Εθνών.
Ρίκισσα της Δανίας

Η Ρίκισσα της Δανίας ("Rikissa av Danmark", ενίοτε και "Ρίξα της Δανίας" περί το 1182 - 8 Μαΐου 1220), βασιλική σύζυγος του Ερρίκου Ι΄, βασιλιά της Σουηδίας και μητέρα του βασιλιά Ερρίκου ΙΑ΄ της Σουηδίας ήταν μικρότερη κόρη του βασιλιά της Δανίας Βάλντεμαρ Α΄ και της Σοφίας του Μινσκ, κόρης της Ρίκισσα της Πολωνίας, της οποίας και πήρε το όνομα.
Hyppolit, the Butler

Το Hyppolit, the Butler (πρωτότυπος τίτλος: Hyppolit, a lakáj) είναι ουγγρική ασπρόμαυρη κωμική - σατιρική ταινία του 1931, σε σκηνοθεσία Ιστβάν Σέκελι. Πρόκειται για μία από τις πρώτες ομιλούσες ταινίες του ουγγρικού κινηματογράφου. Το σενάριο της ταινίας το έγραψε ο Κάρολι Νότι, το οποίο βασίστηκε στο ομώνυμο θεατρικό του Ιστβάν Ζάγκον. Πρωταγωνιστούν οι Γκιούλα Σόρτος, Γκιούλα Κάμπος και Παλ Γιάβορ.

Το 1999, η ταινία μετονομάστηκε από το "Hippolyt, a lakáj" στο "Hyppolit, a lakáj". Το 2000, Ούγγροι κριτικοί του κινηματογράφου τη συμπεριέλαβαν ανάμεσα στις 12 καλύτερες ταινίες του ουγγρικού κινηματογράφου. Το φιλμ από τη στιγμή της παραγωγής του έχει προβληθεί αρκετές φορές στους κινηματογράφους της χώρας. Το 2008, το Ουγγρικό Μητρώο Κινηματογράφου, την επεξεργάστηκε και αποκατέστησε ψηφιακά. Έχει κυκλοφορήσει και σε DVD και Blu-ray.
Τζον Γιανγκ

Ο Τζον Γιανγκ ("John Young", 31 Αυγούστου 1807 - 6 Οκτωβρίου 1876) ήταν ο 8ος κατά σειρά Λόρδος Αρμοστής στα Ιόνια Νησιά (1855 – 1858) κατά την διάρκεια των πενήντα χρόνων Αγγλικής Κυριαρχίας των Επτανήσων (1814 – 1864).

Ο Γιουνγκ ανέλαβε την αρμοστεία το 1855, σε μια περίοδο άθλιας κατάστασης των Ιονίων Νήσων όπου η φτώχεια και η χολέρα μάστιζε τον τόπο. Ήδη, εξαιτίας του Κριμαϊκού Πολέμου (1853 – 1856), ο εφοδιασμός σιτηρών στα Ιόνια Νησιά ήταν ανεπαρκής ενώ το 1852 είχε προκληθεί τεράστια καταστροφή στο σταφιδόκαρπο. Έτσι το 1856,με το ξέσπασμα χολέρας στην Ζάκυνθο, το μικρόβιο φτάνει και στην Κέρκυρα με τα πρώτα κρούσματα να εμφανίζονται στην συνοικία Μαντούκι. Αμέσως επικρατεί τρόμος και πανικός, δεν δέχονται οι κάτοικοι την απομόνωση του προαστίου και η επιδημία μεταδίδεται και στην πόλη της Κέρκυρας ταλαιπωρώντας τον κόσμο επί τρεις χαώδεις μήνες.

Ο Γιουνγκ όμως, εκτός από την δεινή αυτή κατάσταση του λαού είχε να αντιμετωπίσει και τις αντιπαραθέσεις των δύο αντίθετων πολιτικών ρευμάτων που είχαν ήδη δημιουργηθεί. Όπως ήταν φυσικό, η Αγγλική επέμβαση στα πράγματα της Ιονίου Κοινοπολιτείας είχε δημιουργήσει δυο αντίπαλες παρατάξεις. Από την μία υπήρχαν οι αριστοκράτες Αγγλόφιλοι τους οποίους η αντιπολίτευση έδωσε το χαρακτηριστικό όνομα ‘οι Καταχθόνιοι’ και από την άλλη οι άνθρωποι που θεωρούσε τους Άγγλους καταπιεστές και ονομαζόταν κόμμα των Ριζοσπαστών με κύριο σκοπό την ένωση της Επτανήσου με την Ελλάδα.

Μέσα σε αυτό το κλίμα ο Γιουνγκ προσπάθησε να κυβερνήσει με μετριοπάθεια υποσχόμενος μελλοντικές μεταρρυθμίσεις. Μία από αυτές ήταν και η πρόταση του να παραχωρηθούν πέντε νησιά του Ιονίου στην Ελλάδα και να διατηρήσει η Αγγλία την Κέρκυρα και τους Παξούς ως αποικιακή κτήση, ισχυριζόμενος ότι οι ίδιοι οι κάτοικοι δεν επιθυμούσαν να χωριστούν από την Αγγλία. Όταν το έγγραφο αυτό έγινε γνωστό ξεσήκωσε θύελλα αντιδράσεων. Η βουλή μάλιστα εξέδωσε πρακτικό διακηρύττοντας ότι η μόνη θέλησή τους ήταν να σταματήσει η Αγγλική προστασία και να ενωθεί η Επτάνησος με την Ελεύθερη Ελλάδα καθώς επίσης ο κάθε αντιπρόσωπος της βουλής είναι έτοιμος να το υπογράψει ‘όχι απλώς δια της μελάνης αλλά δι’ αυτού του αίματός του’.

Συνέπεια των γεγονότων αυτών ο Λόρδος Αρμοστής Γιουνγκ παραιτήθηκε το 1858.
Cytoscape

εναλλ.=|μικρογραφία|Αρχική σελίδα Cytoscape (έκδοση 3.5.0)
Το Cytoscape είναι πλατφόρμα λογισμικού βιοπληροφορικής η οποία κατασκευάστηκε τον Ιούλιο του 2002 για την απεικόνιση και ανάλυση δικτύων μοριακής αλληλεπίδρασης, χρησιμοποιώντας δεδομένα που έχουν προκύψει από πειράματα υψηλής απόδοσης (high-throughput expression data). Πρόσθετες λειτουργίες είναι διαθέσιμες ως plug-ins. Τα plug-ins είναι διαθέσιμα για ανάλυση και σύγκριση δικτύων και μοριακών προφίλ, ομαδοποίηση γράφων, ανάλυση προφιλ γονιδιακής έκφρασης, εντοπισμό συμπλόκων, αναγνώριση μοτίβων σε δίκτυα, νέες διατάξεις, πρόσθετη υποστήριξη μορφής και σύνδεσης αρχείων με βάσεις δεδομένων και αναζήτηση σε μεγάλα πρωτεϊνικά δίκτυα. Τα plug-ins μπορούν να αναπτυχθούν χρησιμοποιώντας το λογισμικό του Cytoscape με αρχιτεκτονική Java .

Το Cytoscape διαθέτει επίσης ένα συγγενικό πρόγραμμα με όνομα Cytoscape.js το οποίο μπορεί να χρησιμοποιηθεί για την ανάλυση και την απεικόνιση γραφημάτων σε περιβάλλοντα JavaScript, όπως ένα πρόγραμμα περιήγησης.
Ζαν Βασέ

Ο Ζαν Βασέ ("γαλλικά : Jean Marie Octave Constant Washer") (22 Αυγούστου 1894 - 23 Μαρτίου 1972) ήταν Βέλγος αθλητής της αντισφαίρισης.

Ήταν παντρεμένος με την Σιμόν βαν ντερ Στράτεν, εγγονή του Ερνέστ Σολβέ, κι απέκτησαν τέσσερις γιους: τον Φιλίπ, τον Πολ, τον Ζακ και τον Εντουάρ.

Αγωνίστηκε με το Βέλγιο στα Κύπελλα Ντέιβις του 1921, 1922, 1923, 1924, 1925, 1926 και του 1927 με ρεκόρ 14 νίκες και 10 ήττες. Έφτασε στα ημιτελικά του Ρολάν Γκαρός το 1925 και στα προημιτελικά το 1926. Στους προημιτελικούς του Γουίμπλεντον το 1924. Έπαιξε στον τελικό του παγκοσμίου πρωταθλήματος σε σκληρό τερέν το 1921 και το 1923.

Σύμφωνα με τον A. Wallis Myers της Daily Telegraph ήταν νούμερο 9 στον κόσμο για το 1923.
Ρωσική απογραφή του 2010

Η Ρωσική απογραφή του 2010 (ρωσικά: Всеросси́йская пе́репись населе́ния 2010 го́да) είναι η πρώτη απογραφή που έλαβε χώρα στην Ρωσία μετά το 2002 και η δεύτερη μετά την διάλυση της Σοβιετικής Ένωσης. Οι προετοιμασίες για την απογραφή έλαβαν χώρα το 2007, και πραγματοποιήθηκε από τις 14 Οκτωβρίου έως τις 25 Οκτωβρίου.
Ιωάννης Γκέκας

Ο Ιωάννης Γκέκας (1866 – ;) ήταν Έλληνας πολιτικός.
Αλκιβιάδης Δουλγερίδης

Ο Αλκιβιάδης Δουλγερίδης (1884 – ;) ήταν Έλληνας πολιτικός.
Θεολόγος Εξηντάρης

Ο Θεολόγος Εξηντάρης (1862 – ;) ήταν Έλληνας πολιτικός.
Ελένη της Δανίας

Η Ελένη της Δανίας ("Helene af Danmark", 1180 - 22 Νοεμβρίου 1233) δούκισσα του Λύνεμπουργκ με επιγαμία και γενάρχης του Οίκου των Γουέλφων ήταν κόρη του βασιλιά της Δανίας Βαλντεμάρ Α΄ και της Σοφίας του Μινσκ, κόρης του Πολωνού πρίγκηπα Ριτσέζα, μια από τις μικρότερες αδελφές των βασιλέων της Δανίας Κνούτου ΣΤ΄ και Βαλντεμάρ Β΄.

Η Ελένη παντρεύτηκε στο Αμβούργο (1202) τον δούκα Γουλιέλμο του Λύνεμπουργκ μικρότερο γιο του Ερρίκου του "λέοντος" και της Ματθίλδης της Αγγλίας με τον οποίο απέκτησε τον μελλοντικό δούκα Όθωνα Α΄ το Παιδί. Με τον πρόωρο θάνατο του συζύγου της (1213) κηδεμόνας του ανήλικου γιου της ορίστηκε ο θείος του Όθων Δ΄ της Γερμανίας, ενώ ο γιος της ορίστηκε αρχηγός του Οίκου των Γουέλφων από τον θείο του Ερρίκο τον Πρεσβύτερο μεγαλύτερο αδελφό του πατέρα του, αφού τόσο ο ίδιος όσο και ο αυτοκράτορας Όθων Δ΄ πέθαναν άτεκνοι. 

Πέθανε στο Λύνεμπουργκ και τάφηκε στο μοναστήρι των Βενεδικτίνων του Αγίου Μιχαήλ στο Λύνεμπουργκ.
Ευγένιος Ιορδάνου

Ο Ευγένιος Ιορδάνου (1866 - ;) ήταν Έλληνας πολιτικός.
Φέρεντς Ζέντε

Ο Φέρεντς Ζέντε (ουγγρικά: "Ferenc Zenthe", 20 Απριλίου 1920 - 30 Ιουλίου 2006) ήταν Ούγγρος ηθοποιός του κινηματογράφου, της τηλεόρασης και του θεάτρου. Περισσότερο γνωστός είναι για τον ρόλο του στην ιστορική τηλεοπτική σειρά "A Tenkes Kapitánya", καθώς και για την πρωτοπόρα soap opera σειρά "Szomszédok". Θεωρείται ως ένα από τα μεγαλύτερα ταλέντα της γενιάς του. Μεταξύ των πολλών βραβεύσεων του έχει ένα βραβείο "Kossuth Prize", όπου ονομάστηκε Ηθοποιός του Έθνους, καθώς και ένα βραβείο από τα Βραβεία της Ουγγαρίας.
Δημήτριος Γαρουφαλιάς

Ο Δημήτριος Γαρουφαλιάς (1904 – 1978) ήταν Έλληνας πολιτικός.
Αντώνιος Γαρουφαλιάς

Ο Αντώνιος Γαρουφαλιάς (1867 – 1939) ήταν Έλληνας πολιτικός.
Φρέντερικ Άνταμ

Ο Φρέντερικ Άνταμ (αγγλικά: "Frederick Adam", 17 Ιουνίου 1784 – 17 Αυγούστου 1853) έλαβε μέρος στη μάχη του Βατερλώ με το βαθμό του υποστράτηγου ως διοικητής της 3ης ελαφράς ταξιαρχίας. Ήταν ο τέταρτος γιος του Γουίλιαμ Άνταμ από το Μπλαιρ Άνταμ και της συζύγου του Ελεονόρας, κόρης του Τσαρλς Έλφινστόουν 10ου Λόρδου του Έλφινστόουν.
Bloodrock

Οι Bloodrock ήταν αμερικανικό hard rock συγκρότημα, το οποίο δημιουργήθηκε το 1969 στο Φορτ Γουόρθ του Τέξας και μετά από έξι στούντιο και ένα ζωντανό άλμπουμ, διαλύθηκαν το 1975.
Ζακλίν Πατορνί

Η Ζακλίν Πατορνί ("γαλλικά : Jacqueline Patorni "), το πατρικό της όνομα ήταν "Horner", (15 Μαΐου 1917 - 12 Μαρτίου 2012) ήταν Γαλλίδα πρωταθλήτρια της αντισφαίρισης και των χιονοδρομιών. 

Πρωταθλήτρια Γαλλίας στις ηλικιακές κατηγορίες, ήταν επίσης μέλος της ομάδας σκι της Γαλλίας. Συμμετέχει σε πολλά μεγάλα ερασιτεχνικά πρωταθλήματα, συμπεριλαμβανομένου του Γαλλικού Όπεν, Γουίμπλεντον, του Φόρεστ Χιλ μέχρι το 1956, όταν έγινε κι επαγγελματίας παίκτης.

Στις 12 Απριλίου του 1942 παντρεύτηκε τον Ραφαέλ Πατορνί επίσης αθλητή της αντισφαίρισης και ηθοποιό. Ήταν προπονήτρια αντισφαίρισης στην Ρασίνγκ Κλαμπ ντε Φρανς.

Στο Πρωτάθλημα αντισφαίρισης Ανατολικής Μεσογείου το 1951 στο διπλό γυναικών ήταν με συμπαίκτρια την Αργεντίνα Μακ Γκουάιρ.
2Cellos

Οι 2Cellos (συχνά αναφέρονται και ως 2CELLOS) είναι κροατικό ντουέτο, το οποίο αποτελείται από τον Λούκα Σούλιτς και τον Στέπαν Χάουσερ. Το 2011, υπέγραψαν συμβόλαιο με την Sony Masterworks και έκτοτε έχουν κυκλοφορήσει 4 άλμπουμ, στα οποία ερμηνεύουν γνωστά κομμάτια της ποπ και της ροκ, καθώς και θέματα ταινιών, συνήθως μόνο με τα τσέλο τους. Το ντουέτο έχει κάνει αρκετές διεθνείς παραστάσεις, ενώ έχει συμμετάσχει και σε τηλεοπτικά σόου, όπως στο "Glee" και στο "The Bachelor".

Ο Σούλιτς γεννήθηκε στη Σλοβενία, ενώ ο Χάουσερ στην Κροατία. Αμφότεροι έχουν κάνει κλασικές σπουδές, ενώ συναντήθηκαν στο διδακτορικό τους, στην Κροατία. Η πρώτη αναγνωρισιμότητα για το ντουέτο ήρθε όταν έκαναν με δύο τσέλο τη rock διασκευή του τραγουδιού "Smooth Criminal" του Μάικλ Τζάκσον και, ανεβάζοντάς το στο YouTube, απέκτησαν απευθείας εκατομμύρια θεάσεις. Συγκεκριμένα, μέσα στις πρώτες δύο εβδομάδες σημείωσαν 3 εκατομμύρια προβολές, ενώ έως και τον Μάιο του 2016, το βίντεο είχε 8 εκατομμύρια. Πλέον έχει ξεπεράσει τις 25 εκατομμύρια.

Το πρώτο του άλμπουμ, το "2Cellos", κυκλοφόρησε το 2011, και περιείχε διασκευές από γνωστά ροκ συγκροτήματα, όπως οι Guns N' Roses, AC/DC, U2, Nirvana, Muse κ.ά. Την ίδια χρονιά έκανα και περιοδεία με τον Βρετανό θρύλο της ποπ-ροκ, Έλτον Τζον. Το δεύτερο άλμπουμ τους κυκλοφόρησε το 2013, και έπιασε την πρώτη θέση των ιαπωνικών charts, τον Αύγουστο, του ίδιου έτους. Το 2015, κυκλοφόρησε το τρίτο άλμπουμ τους, ονόματι "Celloverse". Το 2017, κυκλοφόρησε το τέταρτο άλμπουμ τους, στο οποίο συμμετείχε και Συμφωνική Ορχήστρα του Λονδίνου. Ο Σούλιτς είχε δηλώσει: "Αγαπάμε τους AC/DC όσο και τον Μπαχ", με τον Χάουσερ να συμπληρώνει: "και οι δύο είναι απλοί και πειστικοί σε αυτό που κάνουν".
Παύλος Γερακάρης

Ο Παύλος Γερακάρης είναι Έλληνας δημοσιογράφος. Έχει διατελέσει πρόεδρος του "Πανελλήνιου Σύνδεσμου Αθλητικού Τύπου" ("Π.Σ.Α.Τ.") ενώ έχει θητεύσει και σε διάφορες άλλες θέσεις Απόφοιτος της Παντείου (σήμερα Πάντειο Πανεπιστήμιο) γεννήθηκε και μεγάλωσε στον Κορυδαλλό. Εργάσθηκε επί σειρά ετών σε διάφορες εφημερίδες και έντυπα αλλά και στην τηλεόραση και το ραδιόφωνο της ΕΡΤ όπου ήταν προϊστάμενος με κύριο αντικείμενο την αθλητικογραφία. Διετέλεσε ακόμη, σαν τακτικό μέλος του Πειθαρχικού συμβουλίου της "ΕΣΗΕΑ", ενώ σήμερα είναι πρόεδρος του Β-βαθμού Πειθαρχικού συμβουλίου της Ένωσης.
Αδέλα της Φλάνδρας

H Αδέλα της Φλάνδρας ή Αιλάνδη ("Adela van Vlaanderen", 1064 - Απρίλιος 1115), βασιλική σύζυγος της Δανίας με τον γάμο της με τον βασιλιά της Δανίας Κνούτο Δ΄ και δούκισσα της Απουλίας με τον δεύτερο γάμο της με τον Ρογήρο Μπόρσα ήταν η μεγαλύτερη κόρη του Ροβέρτου Α΄, κόμητος της Φλάνδρας και της Γερτρούδης της Σαξονίας.
Σβετλάνα Μποΐκοβιτς

Η Σβετλάνα Μποΐκοβιτς (κυριλλικά: "Светлана "Цеца" Бојковић", 14 Δεκεμβρίου 1947) είναι βραβευμένη ηθοποιός του κινηματογράφου και της τηλεόρασης από τη Σερβία. Η καριέρα της ξεκίνησε το 1967, με τη συμμετοχή της στην ταινία "Jednog dana moj Jamele", όμως δημοτικότητα απέκτησε δέκα χρόνια αργότερα, όταν ερμήνευσε τη Μίκα, στην ταινία "The Dog Who Loved Trains". Η Μποΐκοβιτς υπήρξε μεγάλη σταρ, επίσης, της σερβικής τηλεόρασης, ειδικότερα στη δεκαετία του 1990, όταν συμμετείχε σε πολλές δημοφιλείς σειρές.

Η Μποΐκοβιτς σπούδασε στην Δραματική Ακαδημία του Βελιγραδίου, όπου αποφοίτησε το 1970. Πέρα από τους ρόλους της σε ταινίες και σειρές, έχει παίξει και στο θέατρο, ειδικότερα τα τελευταία χρόνια της ζωής της, η καριέρα της συνδέθηκε περισσότερο με το θέατρο "Atelje 212". Το 1978, βραβεύτηκε στην κατηγορία Καλύτερης Γυναίκας Ηθοποιού στο Φεστιβάλ Κινηματογράφου Πούλα, για την ερμηνεία της στην ταινία "The Dog Who Loved Trains". Πέρα από αυτό, έχει βραβευτεί και στα βραβεία Žanka Stokić το 2003, καθώς και στα βραβεία Dobričin prsten το 2005.

Η Μποΐκοβιτς παντρεύτηκε τρεις φορές, την πρώτη με τον ηθοποιό Μίλος Ζούτιτς, αποκτώντας το μοναδικό της παιδί, την επίσης ηθοποιό Καταρίνα Ζούτιτς. Ο δεύτερος γάμος της έγινε 1985, όταν παντρεύτηκε τον Λιούμπομιρ Ντράσκιτς. Το 2011, παντρεύτηκε τον Σέρβο πρέσβη Σλάβκο Κρούλιεβιτς, της Φινλανδίας και της Εσθονίας. Το 2012, μετακόμισε μαζί με τον σύζυγό της στη Φινλανδία και στο Ελσίνκι όπου και σταμάτησε προσωρινά την καριέρα της.
Γερτρούδη της Φλάνδρας, δούκισσα της Λωρραίνης

Η Γερτρούδη της Φλάνδρας, δούκισσα της Λωρραίνης (περί το 1070 - 1117), κόμισσα του Λέουβεν, λαγδραβίνα της Βραβάντης από τον πρώτο γάμο της και δούκισσα της Λωρραίνης από τον δεύτερο γάμο της ήταν ήταν η δεύτερη κόρη του Ροβέρτου Α΄, κόμητος της Φλάνδρας και της Γερτρούδης της Σαξονίας. 
Η Γερτρούδη παντρεύτηκε στον πρώτο της γάμο τον Ερρίκο Γ΄, κόμη του Λέουβεν απο τον Οίκο του Ρέγκιναρ, κόμη του Λέουβεν (1078 - 1095) και λαγδράβο της Βραβάντης (1085 - 1095), πέθανε από τα βαριά τραύματα του κατά την διάρκεια ενός τουρνουά (1095), τον διαδέχθηκε στην κομητεία και στην λαγδραβία ο αδελφός του Γοδεφρείδος Α΄.
Με τον πρώτο σύζυγο της Ερρίκο παιδιά της Γερτρούδης ήταν :

* Αδελαΐδα απεβ. 1158, παντρεύτηκε τον Σιμόν Α΄ δούκα της Λωρραίνης.
* Γερτρούδη.

Η Γερτρούδη της Φλάνδρας παντρεύτηκε σε δεύτερο γάμο της (1196) τον Τιερί Β΄ της Λωρραίνης, γιο του Γεράρδου της Αλσατίας, κόμητος του Μετς από τον Οίκο της Λωρραίνης. Όταν τον παντρεύτηκε ήταν χήρος με έναν γιο, τον Σιμόν και μια κόρη, τη Γερτρούδη.
Από τον δεύτερο σύζυγό της Τιερί, παιδιά της Γερτρούδης ήταν:

* Τιερί της Αλσατίας
* Ερρίκος Α΄ (πέθανε το 1165), επίσκοπος της Τουλ
* Ίντα
* Ερμεγκάνδη
* Γκίζελα
Ακαδημία Επιστημών της Αλβανίας

Η Ακαδημία Επιστημών της Αλβανίας (αλβανικά: Akademia e Shkencave e Shqipërisë) είναι το ανώτατο επιστημονικό ίδρυμα της Αλβανίας. Ιδρύθηκε το 1972. Το ίδρυμα περιλαμβάνει τους πιο διακεκριμένους επιστήμονες (ονομάζονται επίσης «ακαδημαϊκοί») που συμμετέχουν σε ερευνητικά κέντρα εντός και εκτός της Αλβανίας. Η Ακαδημία έχει 28 τακτικά μέλη 11 συνδεδεμένα μέλη, και 26 επίτιμα μέλη.

Η Ακαδημία αποτελείται από δύο τμήματα:
* Τμήμα Αλβανολογίας και Κοινωνικών Επιστημών
* Τμήμα Φυσικών και Τεχνικών επιστημών.

Επίσης, περιλαμβάνει τις ακόλουθες μονάδες:
* Έργα Τεχνολογικής Ανάπτυξης και Καινοτομίας
* Παράρτημα Εξωτερικής Πολιτικής και Δημόσιων Σχέσεων
* Βιβλιοθήκη
* Δημοσίευση
Η Ακαδημία Επιστημών της Αλβανίας έχει την μεγαλύτερη ακαδημαϊκή βιβλιοθήκη της χώρας. Ιδρύθηκε το 1975 με 10,000 τόμους, και το 1986 είχε 8.120.000 τόμους.

Το 2008 τα τέσσερα ερευνητικά ινστιτούτα (το Ινστιτούτο Ιστορίας, το Ινστιτούτο Αρχαιολογίας, το Ινστιτούτο Γλωσσολογίας και Λογοτεχνίας, και το Ινστιτούτο Λαϊκού Πολιτισμού), σχημάτισαν το «Κέντρο Αλβανολογικών Σπουδών».
Νατάσα Νίνκοβιτς

Η Νατάσα Νίνκοβιτς (σερβικά κυριλλικά: "Наташа Нинковић", 22 Ιουλίου 1972) είναι ηθοποιός του κινηματογράφου και της τηλεόρασης από τη Σερβία. Περισσότερο γνωστή έγινε από τους ρόλους της, στις κινηματογραφικές ταινίες "Savior" (1998), "War Live" (2000), "The Professional" (2003) και "Klopka" (2007). Στην καριέρα της έχει συμμετάσχει σε πάνω από 10 ταινίες, σε πάνω από 5 τηλεταινίες και σε πάνω από 10 τηλεοπτικές σειρές. Πέρα από τη μικρή και τη μεγάλη οθόνη έχει συμμετάσχει και στο θέατρο.

Γεννήθηκε στο Τρεμπίνιε, της Γιουγκοσλαβίας (τότε, τώρα Βοσνία και Ερζεγοβίνη), ο πατέρας λέγεται Μπράνκο και η μητέρα της Μιλένα. Στη γενέτειρά της τελείωσε την υποχρεωτική της εκπαίδευση, ενώ το 1994, αποφοίτησε από τη Δραματική Σχολή, του Πανεπιστημίου του Βελιγραδίου. Συμμαθητές εκεί ήταν αρκετοί γνωστοί σήμερα Σέρβοι ηθοποιοί όπως ο Βόιν Σέτκοβιτς, ο Σεργκέι Τριφούνοβιτς και ο Νεμπόισα Γκλογκόβατς. Η Νίνκοβιτς είναι παντρεμένη με τον Νέναντ Σαρένατς, με τον οποίον απέκτησε δίδυμα, τον Λούκα και τον Ματία Σάρενατς.

Η καριέρα της ξεκίνησε το 1989, στην ταινία "Najbolji", όπου ερμήνευσε μία σερβιτόρα, σε ηλικία 17 ετών. Το 1998 συμμετείχε στην πρώτη της τηλεταινία, ονόματι "Golubovića apoteka". Την ίδια χρονιά συμμετείχε και για πρώτη φορά σε τηλεοπτική σειρά, ονόματι "Porodično blago" (1998-2001). Το 1998, για την ταινία "Savior", έλαβε το βραβείο της Καλύτερης Γυναίκες Ηθοποιού, στο "Sochi International Film Festival", καθώς και στο "Valencienne Film Festival". Στην ίδια κατηγορία βραβεύτηκε τρεις φορές και στο "Niš International Film Festival".
1,3-κυκλοεπταδιένιο

Το 1,3-κυκλοεπταδιένιο (αγγλικά: "1,3-cycloheptadiene") είναι οργανική χημική ένωση, που περιέχει άνθρακα και υδρογόνο, δηλαδή υδρογονάνθρακας, με μοριακό τύπο C7H10. Πιο συγκεκριμένα, το 1,3-κυκλοεπταδιένιο είναι ένα εξαιρετικά εύφλεκτο συζυγές [δηλαδή εναλλάξ απλοί και τουλάχιστον δύο (2) διπλοί δεσμοί] κυκλοεπταδιένιο, δηλαδή συζυγές κυκλοαλκαδιένιο με επταμελή δακτύλιο, που, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι άχρωμο διαυγές υγρό. Έχει πάνω από 66 ισομερή θέσης.
Ερίκ Καστέλ

Ερίκ Καστέλ (στα γαλλικά Eric Castel) είναι ποδοσφαιρικός χαρακτήρας κόμικς που δημιουργήθηκε από τους Βέλγους κομίστες "Raymond Reding" (1920 – 1999) και "Francoise Hugues". Ο Ερίκ Καστέλ, σύμφωνα πάντοτε με το σενάριο, αγωνίσθηκε με έναρξη το 1979 στη Μπαρτσελόνα (αν και προηγούμενα φέρεται να ανήκει στην Ίντερ Μιλάνου) και εν-συνεχεία την Παρί Σεν Ζερμέν πριν επιστρέψει στην ομάδα της Καταλονίας για να κλείσει την καριέρα του (1986) Πλην της αγωνιστικής του δράσης, οι συντελεστές του χαρακτήρα φρόντισαν να του προσδώσουν και κοινωνική διάσταση, εμφανίζοντάς τον να παρουσιάζει πλούσια προσωπική ζωή.

Στην Ελλάδα κάποιες από τις ιστορίες του Ερίκ Καστέλ δημοσίευσε η εκδοτική εταιρεία STAR COMICS, αλλά και τα περιοδικά Μπλεκ και Αγόρι. Από τις 17 Δεκεμβρίου 2017 ανακοινώθηκε πως ο Έρικ Καστέλ επέστρεφε με επανέκδοση όλων των ιστοριών του, όπως και τον αδημοσίευτών του, συνολικά 15 τεύχη και το συλλεκτικό τεύχος #0 από τις Εκδόσεις Μικρός Ήρως σε συνεργασία με το Έθνος Της Κυριακής.
Βλαντ Ιβάνοφ

Ο Βλαντ Ιβάνοφ (4 Αυγούστου 1969) είναι Ρουμάνος ηθοποιός.
Κόλπος του Φορθ

Ο Κόλπος του Φορθ (, Σκωτικά Γαελικά: Linne Foirthe) είναι η εκβολή (στενός κόλπος) πολλών ποταμών της Σκωτίας, συμπεριλαμβανομένου και του ποταμού Φορθ. Συνδέεται με τη Βόρεια Θάλασσα έχοντας το Φάιφ στη βόρεια ακτή και το Λόθιαν στη νότια. Ήταν γνωστός ως "Bodotria" κατά την Ρωμαϊκή περίοδο. Στα Σκανδιναβικά έπη αναφέρεται ως "Myrkvifiörd".

Ο Κόλπος του Φορθ, από το [[Κάστρο του Εδιμβούργου]]
Ντόρα Ρωζέττη

Η Ντόρα Ρωζέττη (πραγματικό ονοματεπώνυμο Ελένη - Νέλλη Καλογλοπούλου - Μπογιατζόγλου 1908 -1989) ήταν αφροδισιολόγος, γυναικολόγος, υγιεινολόγος, συγγραφέας. Γεννήθηκε στην Αλεξάνδρεια της Αιγύπτου το 1908 και πέθανε στην Αθήνα το 1989. Έγραψε ένα και μοναδικό βιβλίο, «Η ερωμένη της», που εκδόθηκε στην Αθήνα το 1929 και ξανά το 2005.
1,4-κυκλοεπταδιένιο

Το 1,4-κυκλοεπταδιένιο (αγγλικά: "1,4-cycloheptadiene") είναι οργανική χημική ένωση, που περιέχει άνθρακα και υδρογόνο, δηλαδή υδρογονάνθρακας, με μοριακό τύπο C7H10. Πιο συγκεκριμένα, το 1,4-κυκλοεπταδιένιο είναι ένα εξαιρετικά εύφλεκτο κυκλοεπταδιένιο, δηλαδή μη συζυγές κυκλοαλκαδιένιο με επταμελή δακτύλιο, που, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι άχρωμο διαυγές υγρό. Έχει πάνω από 66 ισομερή θέσης.